Comunicarea verbală Dr. Codruța Alina Popescu Obiective educaționale • La sfârșitul cursului studentul va fi capabil: • să identifice elementele componente și caracteristicele specifice ale limbajului • să enunțe regulile limbajului • să enumere și să descrie etapelor dezvoltării limbajului • să descrie modului în care componenta verbală și non- verbală a limbajului funcționează împreună Specificul limbajului • Deși multe specii comunică într-o formă sau alta, oamenii sunt singurele ființe care folosesc limbajul (Floyd, 2013). • Limbajul constituie cel mai important instrument de comunicare a gândurilor. Limbajul este un instrument universal, orice societate umană posedă un limbaj și orice om cu un nivel intelectual normal achiziționează și folosește fără efort limba maternă (Atkins și colab., 2002). Există o serie de diferențe între comunicarea umană și comunicarea animală: • -animalele au un număr limitat de semnale, limbajul uman este constituit dintr-un număr foarte mare de cuvinte care combinate și recombinate por exprima practic un număr nelimitat de enunțuri • -comunicarea între animale este legată de stimuli specifici cum ar fi hrana sau instinctul de reproducere.Limbajul uman este simbolic și este independent de situația prezentă, prin limbaj se pot enunța evenimente trecute, prezente sau viitoare, reale sau imaginare • -semnalele transmise de animale sunt înțelese de toți membri speciei respective, în schimb nici un om nu poate comunica cu toți oamenii de pe planetă, în prezent există între 4000-5000 de limbi diferite. Distincția limbă-limbaj • Limbajul este capacitatea oamenilor de a se exprima și de a comunica între ei prin intermediul sunetelor articulate organizate în cuvinte. • Limba este limbajul unui anumit grup etnic care-i dă și denumirea (limba română, engleză, franceză). • Răspunsul la întrebarea ‘’La ce folosește limbajul?’’ este legată de originea și evoluția sa. Limbajul este utilizat în primul rând pentru comunicare, dar este și o activitate socială, o formă de acțiune comună prin care oamenii colaborează în vederea atingerii unei scop comun. Definiția limbajului • Limbajul este un sistem structurat de simboluri și reguli care ne permite să comunicăm (Floyd, 2013). • Simbolurile sunt lucruri care reprezintă alte lucruri: cuvintele, în formă orală sau scrisă sunt simboluri. • Sistemele de comunicare utilizează două tipuri de semnale: semne și simboluri. Semnele sunt semnale care sunt legate cauzal de mesajul pe care-l transmit. Spunem că roșitul în obraji este semn că cineva este emoționat, jenat, pentru că știm că jena poate produce roșeață în obraji. • Comunicarea verbală implică atât semne cât și simboluri. • Simbolurile sunt arbitrare și sunt produsul unor convenții sociale. Printre vorbitorii de limbă română este un acord implicit că sunetele ‘’câine’’ desemnează o categorie de animale cu blană și patru picioare. Nu este nici un motiv intrinsec pentru care ‘’câine’’ și nu alte sunete să reprezinte conceptul de CÂINE. Limbajul este strâns legat de context și de cultură. • Regulile specifică modul în care cuvintele trebuie ordonate pentru a forma propoziții. Proprietățile generale ale limbajului uman • 1. Productivitatea -se referă la infinitatea enunţurilor care pot fi produse într-o limbă. • Toate limbile sunt capabile să genereze un număr infinit de mesaje cu sens pornind de la un număr finit de semnale lingvistice. • Limbajul permite simbolurilor să fie combinate și recombinate în așa fel încât să genereze un sens nou, orice utilizator competent al unui limbaj va produce și înțelege enunțuri care n-au mai fost produse înainte dar sunt înțelese imediat de toți utilizatorii competenți ai limbajului respectiv. Proprietățile generale ale limbajului uman • 2. Dualitatea structurii limbajului, ceea ce presupune că putem întâlni structuri cu sens şi structuri fără sens. Adică se referă la structura organizaţională a limbajului. • Orice limbaj uman este organizat la cel puţin două niveluri: fonologic - printr-o înşiruire de sunete fără sens și nivelul de sens -se referă la un cuvânt separat. Proprietățile generale ale limbajului uman • 3. Referinţa simbolică arbitrară adică atribuirea arbitrară a înţelesurilor. Multe dintre relaţiile dintre cuvinte şi lucruri sunt arbitrare. • Nu este necesară existenţa unei relaţii între sunetul unui cuvânt şi obiectul denumit. • Această proprietate contribuie la productivitatea limbajului, în sensul că pot apărea astfel multe cuvinte care nu au nici o legătură cu obiectul denumit, după cum apar şi cuvinte abstracte. Se consideră că aceste cuvinte au fost alese arbitrar. Regulile limbajului • Există patru categorii de reguli de limbaj: • Fonologice: sunt regulile care privesc pronunțarea unui cuvânt • Sintactice: sunt regulile care guvernează ordinea cuvintelor în propoziții • Semantice: sunt regulile asociate cu semnificația cuvintelor individuale, sunt arbitrare și au fost alese prin consens între vorbitorii unei limbi • Pragmatice: sunt regulile legate de implicațiile sau interpretările afirmațiilor. De exemplu tonul cu care se enunță afirmația ''Îmi pare bine că v-am cunoscut'' îi permite receptorului să deducă dacă emițătorul a fost sincer sau nu. Ordinea în care dobândesc limbajul copiii dobândesc intuitiv toate regulile asociate limbajului. Semnificațiile limbajului • Semnificația unui cuvânt -adică definiția sa din dicționar se numește sens denotativ. • Semnificația emoțională a unui cuvânt se numește sens conotativ. • Odgen (1923) (citat de Floyd, 2013) vorbește de triunghiul semantic care ilustrează cele trei elemente necesare pentru identificarea semnificației în limbaj. Primul element este simbolul -cuvântul comunicat. Al doilea element este referentul -sensul denotativ al cuvântului. Al treilea element este referința -sau sensul conotativ. Triunghiul semantiv De exemplu sensul denotativ al cuvântului cancer se referă la definiția din dicționar ''o boală caracterizată prin...''. Sensul conotativ se referă la emoțiile pe care acest cuvânt le suscită. Pentru cineva care a pierdut o persoană dragă datorită bolii sensul conotativ va fi unul negativ. Nivelurile limbajului • Folosirea limbajului presupune atât producerea cât și înțelegerea lui (Atkinson și colab. 2002). Producerea limbajului începe cu un gând propozițional transpus într-o frază și se finalizează cu sunetele care exprimă fraza respectivă. Înțelegerea limbajului începe cu auzirea sunetelor, adăugarea semnificației la sunetele auzite sub formă de cuvinte, combinarea cuvintelor în frază și se finalizează cu extragerea unei propoziții logice. • Există mai multe niveluri la care se desfășoară limbajul Nivelurile limbajului • În partea superioară se găsesc unitățile propoziționale -expresiile și propozițiile. • Următorul nivel este cel al cuvintelor precum și al acelor particule lingvistive purtătoare de sens - sufixe (adevăr-adevărat) și prefixe (neadevăr). • Ultimul nivel este cel al fonemelor. • Fonema este unitatea de bază de sunet într-o anumită limbă. • Orice limbaj are un număr limitat de foneme, în limba engleză de exemplu există 40. • Fiecare limbă are un set fonematic specific. • Regulile de combinare a acestora fac posibilă producerea și înțelegerea a mii de cuvinte. Păstrăm reprezentările cuvintelor într-un fel de dicționar mental. Numim acest dicționar lexic. • Lexicul conține toate informațiile (sau indiciile) pe care le știm despre un cuvânt, inclusiv cum se pronunță (fonologia), ce semnificație are (semantica), cum se scrie (ortografia) și care sunt regulile sintactice pe care cuvântul le poate folosi. • În general se consideră că lexicul are o valoare medie de 70,000 cuvinte, dar există estimări ale lexicului între 15,000-150,000 cuvinte. Producerea și înțelegerea vorbirii • Producem vorbirea prin mișcarea diferitelor părți ale tractului vocal, incluzând aici buzele, dinții, limba, gura și laringele. • Sursa sunetelor este laringele, care modifică fluxul de aer din plămâni și produce sunete armonice. Diferitele sunete sunt produse prin schimbarea formei tractului vocal. Există două tipuri principale de sunete: vocalele și consoanele. Producerea și înțelegerea vorbirii • Vocalele (cum sunt a, e, i, o, u) sunt produse prin modificarea formei tractului vocal care rămâne mai mult sau mai puțin deschis când sunetul este produs. Poziția limbii modifică gama de sunete armonice produse de laringe. • Consoanele (cum ar fi m, p, b, t, d, k, g) sunt produse prin închiderea sau restricționarea tractului vocal la începutul sau la sfârșitul unei vocale. Producerea și înțelegerea vorbirii • Lobul frontal este sediul unor comportamente complexe (planificarea, rezolvarea de probleme) și conține în partea posterioară din emisfera stângă aria Broca care este importantă pentru producerea vorbirii și procesarea fonologică. Producerea și înțelegerea vorbirii • Lobii parietali sunt importanți nu doar pentru percepția și integrarea informației senzoriale ci și pentru înțelegerea limbajului oral și scris și pentru operațiile de calcul matematic. • Lobii temporali conțin arii esențiale pentru procesarea auditivă și înțelegerea limbajului. Producerea și înțelegerea vorbirii • Înțelegerea limbajului este localizată în emisfera stângă în aria Wernicke (Pence și Justice, 2008). • Zone corticale implicate in limbaj: Aria Wernicke (A41, A42) -implicată în legarea cuvintelor în propoziții; Ariile 44, 45, 47 -implicate în analiza semantică a cuvintelor; Aria 6 -implicată in stocarea materialului verbal; Ariile 40, 22 -implicate în decizia semantică; Producerea și înțelegerea vorbirii • Ariile 45, 47 -cu rol în reactualizarea și procesarea stimulilor verbali; Aria 45 -are rol în codarea stimulilor verbali; Aria 40 -implicată in memoria de lucru semantică; Ariile 46, 47 -rol în generarea de verbe; Aria 47 -implicata în raționamentul gramatical; Cortexul perisilvian și girusul superior temporal -cu rol în producerea și percepția vorbirii (Koziol și Budding, 2009) . Dezvoltarea limbajului • Dezvoltarea limbajului se realizează în trei etape și începe la nivelul fonemelor, urmează nivelul cuvintelor după care se ajunge și la nivelul unităților de propoziție (Atkins și colab, 2002). • Încă de la naștere copiii au capacitatea să diferențieze fonemele corespunzătoare oricărei limbi, dar vor avea nevoie de câțiva ani pentru a învăța regulile de combinare a acestora. • În jurul vârstei de un an copiii încep să vorbească și posedă deja concepte (în special cele de membru al familiei sau mâncare). Dezvoltarea limbajului • Copiii încep să vorbească prin învățarea numelor conceptelor familiare, iar dacă vor să comunice ceva și volumul vocabularului lor este limitat vor folosi supraextensia numelui conceptului apropiat - pot spune câine atât la câine cât și la porc sau pisică. • La 18 luni vocabularul copilului are cam 25 de cuvinte, deja la 6 ani vocabularul unui copil normal este de aproximativ 15000 de cuvinte, un copil învață cam 10 cuvinte noi pe zi. Dezvoltarea limbajului • Învățarea propozițiilor începe de la stadiul cuvânt- propoziție (''apă'' pentru ''vreau apă''), apoi combină cuvinte izolate în propoziții telegrafice de 2 cuvinte (''acolo pisici'' pentru propoziția ''acolo sunt pisici'') și de acolo vor trece la propozițiile mai complexe, care respectă regulile gramaticale. Tehnici de comunicare utilizate în comunicarea asistentă medicală-pacient • Comunicarea eficientă cu alte persoane necesită utilizarea unor tehnici de comunicare. • În contextul medical cele mai utilizate abilități sunt: • - chestionarea (inclusiv consultația medicală), • - explicarea și furnizarea de informații, ascultarea și reflectarea empatică, • - începerea și încheierea cu succes a interacțiunilor cu pacienții. • Multe din aceste abilități includ atât aspecte verbale cât și non- verbale. 